OpenLLM-France/wikimedia huggingface dataset:
# Litoria pratti

Litoria pratti és una espècie de granota del gènere Litoria de la família dels hílids. És endèmica a la Península de Doberai , Papua Occidental, Indonèsia, on es va recollir la sèrie tipus. No hi ha registres confirmats d'aquesta espècie després que es va registrar per primera vegada, de manera que existeix molt poca informació sobre ella.
Litoria pratti porta el nom d'Anvers Edgar Pratt, un explorador que va recopilar la sèrie tipus.

## Referències

* ↑ Frost, Darrel R.. «Litoria pratti (Boulenger, 1911)». Amphibian Species of the World: An Online Reference. Version 6.1. American Museum of Natural History, 2022. [Consulta: 6 novembre 2022].
* ↑ Stephen Richards «Litoria pratti». Llista Vermella d'Espècies Amenaçades de la UICN. IUCN, vol. 2004, 2004, pàg. e.T55746A11360526. DOI: 10.2305/IUCN.UK.2004.RLTS.T55746A11360526.en.
* ↑ Boulenger, G. A. «Descriptions of three new tree-frogs discovered by Mr. A.E. Pratt in Dutch New Guinea». Annals and Magazine of Natural History, vol. 8, 43, 1911, pàg. 55–56. DOI: 10.1080/00222931108692998.
* ↑ Beolens, Bo; Watkins, Michael; Grayson, Michael. The Eponym Dictionary of Amphibians. Exeter, England: Pelagic Publishing Ltd., 2013, p. 172. ISBN 978-1-907807-44-2.
# Sumner Paine

Sumner Paine (Boston, Massachusetts, 13 de maig de 1868 – Boston, Massachusetts, 18 d'abril de 1904) va ser un tirador estatunidenc que va prendre part en els Jocs Olímpics de 1896, Atenes.
Paine va disputar les tres proves de pistola dels Jocs del 1896. Junt al seu germà John fou desqualificat de la prova de Pistola ràpida perquè les seves armes de foc no tenien el calibre adequat.
Els germans Paine empraren revòlvers Colt en la prova de Pistola militar. Aquestes pistoles eren superiors a les armes emprades pels seus rival i ambdós no van tenir gaire problemes en situar-se al capdamunt de la classificació. En Sumner finalitzà segon amb 380 punts en 23 rondes (de 30 trets), mentre en John aconseguí 442 punts en 25 rondes. El tercer classificat, el grec Nikolaos Morakis, aconseguí tan sols 205 punts.
Després de guanyar la prova de pistola militar en John es va retirar de la prova de pistola lliure. En Sumner guanyà fàcilment aquesta prova, amb 442 punts per 285 punts del danès Holger Nielsen.

## Referències

* 1 2 3 «Sumner Paine Olympic Results». sports-reference.com. Arxivat de l'original el 8 de novembre 2012. [Consulta: 3 setembre 2015].
# Cantó d'Orador de Vairas

El cantó d'Orador de Vairas és un cantó francès del departament de l'Alta Viena, situat al districte de Rechoard. Té 5 municipis i el cap és Orador de Vairas.

## Municipis

* Champanhac
* Chamçac
* Cuçac
* Orador de Vairas
* Sent Basaris

## Història

Llista dels consellers generals successius :
| Data d'elecció | Identitat | Partit |
| 1970-1976 | Robert Morange | RPR |
| 1976-2008 | Marcel Allafort | PCF |
| 2008- | Guy Baudrier | ADS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.617 | 4.998 | 4.728 | 4.544 | 4.307 | 3.997 | 3.985 |
# Roca Falconera

La Roca Falconera és una muntanya de 718 metres que es troba al municipi de Vilanova de Sau, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hèrnia

L'hèrnia o, popularment trencadura, és un tumor provocat per la sortida total o parcial d'una víscera o d'una altra formació anatòmica per una obertura anormal de la paret que l'envolta.

## Tipus
### Segons la localització
#### Del contingut abdominal

* Hèrnia inguinal, que també se sol anomenar trencadura. És en el conducte inguinal.
* Hèrnia crural, per l'orifici crural.
* Hèrnia hiatal, d'una part de l'estómac a través del hiat esofàgic del diafragma.
* Hèrnia umbilical, a nivell del melic.
* Hèrnia epigàstrica, a nivell de la línia blanca, per damunt del melic.
* Hèrnia incisional o eventració, de la paret abdominal produïda per la dehiscència d'una ferida abdominal després d'una intervenció quirúrgica.

#### Altres

* Hèrnia discal, a nivell del disc intervertebral.
* Hèrnia intrasponjosa o de Schmorl, del disc intervertebral cap al cos de la vèrtebra.
* Hèrnia cerebral, degut a un augment de la pressió intracranial.

## Referències

* ↑ «Hèrnia». Gran Enciclopèdia Catalana. Barcelona: Grup Enciclopèdia Catalana.
Viccionari
# Bet Jan

Bet Jan (en hebreu: בית ג'ן) és un consell local del districte del Nord d'Israel. És situat a 15 km al nord-est de Karmiel, en un dels punts més alts de l'estat d'Israel, el mont Merom.
Els primers habitants s'hi establiren cap al segle xi. L'any 1964 el poble obtingué l'estatus de consell local. Amb una majoria de població drusa, l'activitat econòmica de la localitat es basa en l'agricultura i el turisme. A Bet Jan s'hi troba la tomba de Baha al-Din, una figura sagrat per als drusos.
En 2004, dos joves de Bet Jan van ser morts accidentalment per dos soldats de l'exèrcit israelià mentre caçaven verros.
Bet Jan és una de les poblacions objectiu dels míssils Katiuixa llançats per Hesbol·là el 14 de juliol de 2006 durant la crisi israelolibanesa de 2006.
# Serra de Terrols

La Serra de Terrols és una serra situada al municipi de Llançà a la comarca de l'Alt Empordà, amb una elevació màxima de 235 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Robert Dover

Robert Dover (Chicago, Estats Units 1956) és un genet estatunidenc, ja retirat, guanyador de quatre medalles olímpiques.

## Biografia

Va néixer el 7 de juny de 1956 a la ciutat de Chicago, població situada a l'estat d'Illinois.

## Carrera esportiva

Especialista en doma clàssica va participar, als 28 anys, en els Jocs Olímpics d'Estiu de 1984 realitzats a Los Angeles (Estats Units), on va finalitzar sisè en la prova per equips, guanyant així un diploma olímpic, i dissetè en la prova individual. En els Jocs Olímpics d'Estiu de 1988 celebrats a Seül (Corea del Sud) finalitzà novament sisè en la prova per equips, guanyant un nou diploma olímpic, i tretzè en la prova individual de doma. En els Jocs Olímpics d'Estiu de 1992 celebrats a Barcelona (Catalunya) aconseguí la primera de les seves quatre medalles de bronze en la prova per equips, finalitzant així mateix vint-i-dosè en la prova individual. Posteriorment aconseguí guanyar sengles medalles de bronze en les proves per equips dels Jocs Olímpics d'Estiu de 1996 realitzats a Atlanta (Estats Units), Jocs Olímpics d'Estiu de 2000 realitzats a Sydney (Austràlia) i Jocs Olímpics d'Estiu de 2004 realitzats a Atenes (Grècia), finalitzant en la prova individual vint-i-cinquè, vint-i-tresè i sisè respectivament.
# Cantó d'Aubaterra

El cantó d'Aubaterra és un cantó francès del departament del Charente, situat al districte d'Angulema. Té 11 municipis i el cap és Aubaterra.

## Municipis

* Aubaterra
* Bellon
* Bona
* Les Essards
* La Prada
* Montinhac
* Nabinau
* Pilhac
* Rouffiac
* Sent Severin
* Sent Roman
Llista dels consellers generals successius :
| Data d'elecció | Identitat | Partit |
| 19..-1979 | Bernard de Robinet de Plas | MRG |
| 1979-1992 | Raoul Tauzin | Divers droite |
| 1992-2004 | Pierre-Marcel Benoît | RPR |
| 2004- | Alain Rivière | Divers gauche, després PS |
| les dades anteriors no són pas conegudes ||||
# Puig Rodó (Vilanova de Sau)

El Puig Rodó és una muntanya de 615 metres que es troba al municipi de Vilanova de Sau, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Betty Louise Bell

Betty Louise Bell (1949) és una escriptora cherokee criada a Oklahoma. És graduada a la Universitat d'Ohio i lligada al Departament d'anglès de la universitat d'Ann Arbor (Michigan), on ha dirigit des del 1993 el programa d'estudis nadius. Ha escrit les novel·les Faces in the moon (1994) i White houses (2003), i els estudis Reading Red: Feminism and Native America i Red Girl's Reasoning: Early Native American Women Writers and the Post-Reservation Home, 1887-1927.

## Enllaços externs

* Biografia en anglès
# Gualteri de Guimarães

Gualteri de Guimarães, en portuguès São Guálter (Itàlia, començament del segle xiii - Guimarães, ca. 1259) fou un frare franciscà italià, enviat a Portugal. És venerat com a sant per l'Església Catòlica i és patró de Guimarães.

## Biografia

Gualteri fou enviat per Sant Francesc d'Assís a predicar a Portugal i difondre-hi l'Orde de Frares Menors. Amb el seu company Zacaries arribà al país en 1217. Zacaries anà al sud i fundà convents franciscans a Alenquer i Lisboa; Gualteri anà al nord i restà a Guimarães, on fundà un monestir vora el mont de Santa Catarina, anomenat des de llavors de Fonte Santa, a Urgeses.
Pels seus actes i pregàries, es guanyà el favor dels habitants de Guimarães, que demanaren als frares que traslladessin el convent a la ciutat, a São Francisco o Velho. Gualteri hi morí, probablement en 1259 i hi fou sebollit.

## Veneració

Aviat la seva tomba fou visitada i el frare venerat. En 1271, els frares es traslladaren a un nou convent prop de les muralles. El convent fou enderrocat en 1325 per ordre de Dionís I de Portugal, ja que comprometia la seguretat de la vila, i un tercer convent es construí al segle xv, l'actual São Francisco de Guimarães.
La devoció popular conduí a la creació de la Confraria de Sant Gualteri (Irmandade de São Guálter) cap al 1527. En 1577, la confraria construí una capella al convent franciscà, on es guardava una relíquia del sant. La confraria feia una processó anual el dia de la festivitat del sant, l'1 d'agost. La capella fou enderrocada en 1750 i l'altar de la confraria traslladat a la Igreja de Nossa Senhora da Consolação e Santos Passos.
En 2009 foren descoberts, dintre d'una imatge de talla del convent franciscà, restes humanes que poden ser les relíquies del sant.
La primera setmana d'agost se celebren a Guimarães les Festas Gualterianas, des de 1906.

## Referències

* ↑ São Francisco de Guimarães: História da Ordem
* ↑ "Restos mortais de S. Gualter descobertos em Guimarães". Público. 09/10/2009.

## Enllaços externs

* Página oficial do Convento de São Francisco de Guimarães Arxivat 2013-04-04 a Wayback Machine.
# Serra de Can Palau

La Serra de Can Palau és una serra situada al municipi de Castellar del Vallès a la comarca del Vallès Occidental, amb una elevació màxima de 344 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Acharagma aguirreanum

Acharagma aguirreanum és una espècie fanerògama que pertany a la família de les cactàcies (Cactaceae). És originària de Nord-amèrica.

## Descripció

Acharagma aguirreanum és un cactus microendèmic en perill crític. Té una extensió aproxima d'un quilòmetre quadrat al semidesert calcari de la Sierra de la Paila a Coahuila, Mèxic. La seva població s'estima en menys de 1000 individus. La seva única amenaça important és la recol·lecció il·legal.

## Descripció

Acharagma aguirreanum generalment creix de forma individual amb un cos vegetal tou, esfèric o esfèric deprimit. És de color mig verd a porpra i creix fins a 5 centímetres d'alçada i 5 a 7 centímetres de diàmetre. Les berrugues carnoses són una mica flexibles i creixen fins a 0,5 cm de mida. Es formen dues o més espines centrals que són difícils de distingir de les espines marginals. Les 13 a 16 espines marginals solen estar en dues files i fan de 0,8 a 1,5 cm de llarg.
Les flors són groguenques a grogues vermelloses i fan fins a 1,8 cm de llarg i fins a 2 cm de diàmetre. Els fruits de color porpra verdós fan fins a 1,2 cm de llarg i fins a 0,35 cm de diàmetre.

## Distribució

Acharagma aguirreanum està molt estès a Mèxic a l'estat de Coahuila a l'extrem occidental de la Sierra de la Paila.

## Taxonomia

Acharagma aguirreanum va ser descrita per (Glass & R.A. Foster) Glass i publicat a Guía para la Identificación de Cactáceas Amenazadas de México 1: 1 [AC/AG], a l'any 1997.

### Etimologia

Acharagma: nom genèric que deriva de les paraules gregues: a = "sense" i charagma "solc", on assenyala la manca de ranura a les berrugues. Aquesta és una característica on difereix del gènere estretament relacionat Escobaria.
aguirreanum: epítet en honor a l'especialista en cactus mexicà Gustavo Aguirre Benaides de Parras de la Fuente.

### Sinonímia

* Escobaria aguirreana (Glass & R.A.Foster) N.P.Taylor in Kakteen And. Sukk. 34: 185 (1983)
* Gymnocactus aguirreanus' Glass & R.A.Foster in Cact. Succ. J. (Los Angeles) 44: 80 (1972)
* Thelocactus aguirreanus' (Glass & R.A.Foster) Bravo in Cact. Suc. Mex. 25: 65 (1980)

## Referències

* ↑ Anderson, Edward F.; Eggli, Urs. Das grosse Kakteen-Lexikon (en alemany). Stuttgart (Hohenheim): =Ulmer, 2005, p. 70. ISBN 3-8001-4573-1.
* ↑ «Acharagma aguirreanum» (en anglès). Tropicos. [Consulta: 11 maig 2024].
* ↑ «Acharagma» (en anglès). CactiGuide.com. [Consulta: 11 maig 2024].
* ↑ «Acharagma aguirreanum (Glass & R.A.Foster) Glass - Synonyms» (en anglès). Royal Botanic Gardens Kew | Plants of the World Online. [Consulta: 11 maig 2024].
* ↑ «Acharagma aguirreanum» (en anglès). WFO Plant List |Snapshots of the taxonomy. [Consulta: 11 maig 2024].
* «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Stephon Marbury

Stephon Xavier Marbury (nascut el 20 de febrer de 1977 a Brooklyn, Nova York), és un jugador de bàsquet estatunidenc que en l'actualitat milita als Beijing Ducks de la Xina, en la posició de base. Hom el coneix des de la seva joventut pel sobrenom de Starbury. Va formar part de la selecció de bàsquet dels Estats Units que va obtenir la medalla de bronze als Jocs Olímpics d'Atenes 2004.

## Trajectòria esportiva
### Universitat

Després d'haver estat escollit, en la seva etapa d'institut, com a All American (millor quintet del país) al costat d'altres futures estrelles professionals com Kevin Garnett o Shareef Abdur-Rahim, va passar a formar part de l'equip de la Universitat de Geòrgia Tech. En la seva primera, i a única temporada en la universitat, promitjà 18,9 punts i 4,5 assistències, anunciant, en finalitzar la temporada, la seva intenció de presentar-se al draft d'aquest any.

### NBA

Va ser triat en la quarta posició del draft de l'NBA de 1996 pels Milwaukee Bucks, que immediatament el van traspassar a Minnesota Timberwolves a canvi dels drets de Ray Allen i una futura elecció de primera ronda. En la seva primera temporada es va fer ràpidament amb el lloc de base titular, i després d'anotar 15,8 punts i donar 7,8 assistències, va ser triat en el millor quintet de rookies de l'any. Al costat de Kevin Garnett, va dur als Timberwolves als play-offs de 1998 i 1999. Després d'una discussió sobre el seu contracte, va ser inclòs en un traspàs múltiple a New Jersey Nets al començament de la temporada 1999-2000. Després de 2 anys allí, va ser traspassat als Phoenix Suns a canvi de Jason Kidd. Durant la seva estada en Arizona, va ser arrestat per la policia en un control d'alcoholèmia, donant positiu. Aquest va poder ser el motiu que, a mitjan 2004 fos inclòs en un nou traspàs múltple, tornant a la ciutat dels gratacels, en aquest cas als New York Knicks.
El 2004 va ser inclòs en la selecció de bàsquet dels Estats Units en ocasió dels Jocs Olímpics d'Atenes, on van aconseguir la medalla de bronze.
Les seves estadístiques, al llarg d'aquestes 11 temporades en l'elit, són de 19,8 punts, 7,9 assistències i 3 rebots per partit.

#### Equips

* Minnesota Timberwolves (1996-1999)
* New Jersey Nets (1999-2001)
* Phoenix Suns (2001-2004)
* New York Knicks (2004- 2009)
* Boston Celtics (2009- [-])

## Enllaços externs

* Stephon Marbury a NBA.com
* Estadístiques de Stephon Marbury
# Cantó de Blanzac-Porcheresse

El cantó de Blanzac-Porcheresse és un cantó francès del departament del Charente, situat al districte d'Angulema. Té 17 municipis i el cap és Blanzac-Porcheresse.

## Municipis

* Aubeville
* Bécheresse
* Bessac
* Blanzac-Porcheresse
* Chadurie
* Champagne-Vigny
* Claix
* Cressac-Saint-Genis
* Étriac
* Jurignac
* Mainfonds
* Mouthiers-sur-Boëme
* Péreuil
* Pérignac
* Plassac-Rouffiac
* Saint-Léger
* Voulgézac
Llista dels consellers generals successius :
| Data d'elecció | Identitat | Partit |
| 1945-1976 | Émilien Tardat | MRP, després CD |
| 1976-1982 | Jacques Péraud | Divers droite |
| 1982-2001 | Philippe Arnaud | UDF-CDS |
| 2001- | François Lucas | Divers droite, després UMP |
| les dades anteriors no són pas conegudes ||||
# Serra de la Cogulera

La Serra de la Cogulera és una serra situada entre els municipis de Santa Maria de Besora i de Sant Quirze de Besora a la comarca d'Osona, amb una elevació màxima de 916 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ses Fontanelles de Son Torrella

Ses Fontanelles de Son Torrella o, més comunament, Ses Fontanelles és una possessió de Santa Maria del Camí, situada dalt d'es Puig des Pi des Xibiu, nascuda a partir de la parcel·lació de Son Torrella als anys 30 del segle xx. També s'ha anomenada -sense èxit- Son Torrella Nou. Ses Fontanelles és un topònim que trobam a la documentació sobre Son Torrella des del segle xviii, ja que era una de les parts d'aquesta important possessió, entre el Pla de na Reala i el Puig de sa Talaia. Ses Fontanelles són una surgència permanent d'aigua situada ran del torrent de Coanegra. Aquesta font va tenir un paper important en el passat, en èpoques de sequera extrema, ja que mai no s'assecava. Treballs moderns de prospecció hidrològica n'han fet malbé el primitiu broll.
La casa fou edificada en els anys 40 del segle xx. Els trets constructius imiten en part estructures de la veïna Son Torrella. S'organitza entorn d'una clastra a la qual s'accedeix a través d'un portell. Aquesta compta amb una voravia emmacada, al voltant de la qual es disposen cinc bucs adossats de diferents altàries seguint les irregularitats del terreny. Destaca la torre mirador que sobresurt a l'esquerra.
La façana principal, d'una altària, correspon a la casa dels senyors. Les façanes laterals corresponen a dependències dels amos. La de la dreta té una portassa i diverses obertures disposades asimètricament, mentre que la de l'esquerra compta amb un portal allindanat flanquejat per dues finestres.
A la façana sud destaca un rellotge de sol i una terrassa a la qual s'accedeix des de l'exterior mitjançant una escala volada de pedra viva. Pel que fa a les dependències annexes, s'hi troben estables amb volta de canó situats a la part inferior de les cases, així com un forn i un magatzem situats aïlladament.
De les instal·lacions hidràuliques destaca un gran safareig i una cisterna situada a la clastra, amb coll circular de pedra viva. La finca disposa d'un petit hort de tarongers i arbres fruiters, ametlerar i guarda d'ovelles.

## Referències

* ↑ Alea Serveis Professionals SL Catàleg de béns patrimonials de Santa Maria del Camí. Ajuntament de Santa Maria del Camí, 2009
# Beypore (ciutat)

Beypore o Beypur és una ciutat (census town) a la costa de Kerala, districte de Kozhikode. Té una població de 66.883 habitants (2001).
El riu Chaliyar desaigua a aquesta ciutat i és conegut també com a riu de Beypore o Beypur.

## Història

El nom antic fou Vaypura o Vadaparappanad. Tipu Sultan la va rebatejar "Sultan Pattanam", i després sota els britànics va predominar Beypur.
Els portuguesos hi van establir una factoria (kalyan) vers 1530 però va ser un fracàs. Tipu Sultan la va seleccionar com a capital de Malabar però la seva mort a Seringapatam el 1799 va posar fi a la idea i les restes de la seva Sultan Pattanam pràcticament han desaparegut. El 1797 una serradora, el 1805 una factoria de lones i el 1848 una metal·lúrgia van fracassar. Només el comerç marítim era efectiu a la ciutat; el 1858 finalment s'hi va establir una estació de ferrocarril que va revifar la vila.

## Vegeu també

* Mappila
# Pere de Montcada

Pere de Montcada és el nom dels següents personatges:
* Pere I de Montcada i d'Aragó o Pere I de Montcada (segle xiii - 1266/67), baró d'Aitona i senescal de Barcelona, fou un noble i militar català.
* Pere II Ramon de Montcada i d'Abarca (segle xiii), baró d'Aitona, Serós i Soses, i senescal de Barcelona, noble i militar català
* Pere de Montcada (mestre del Temple) (segle xiii)
* Pere de Montcada i de Lloria (~1300- Barcelona, 1352), almirall i procurador reial, senyor de Llagostera i Vilobí d'Onyar
* Pere de Montcada i de Luna (~1370-~1436), senyor de Vilamarxant i de Castellnou
* Pere de Montcada i de Montcada (?-1621), bisbe de Girona (1621)
# Serra de Campestés

La Serra de Campestés és una serra situada als municipis de Granyena de les Garrigues a la comarca de les Garrigues i Alcanó a la del Segrià, amb una elevació màxima de 333,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# George Grosz

George Grosz, de nom real Georg Ehrenfried (Berlín, Alemanya, 26 de juliol de 1893 - 6 de juliol de 1959), fou un pintor alemany de l'època expressionista. El seu estil va evolucionar del dadaisme a la nova objectivitat, corrent del qual va ser un dels principals mestres.
George Grosz és un dels artistes més destacats del segle xx, l'obra del qual reflecteix els conflictes socials i els fets esdevinguts a l'Alemanya de la primera meitat d'aquell segle, que van fer trontollar els pilars de la nostra civilització. Amb els seus dibuixos aguts carregats de crítica social, que evidencien un llenguatge visual nou marcat per la denúncia, la ironia i les imatges impactants i grotesques, ja als anys vint assolí una gran popularitat, tot i que va haver de fer front a diverses demandes. A causa de la seva autenticitat, Grosz és considerat fins avui el testimoni principal dels temps convulsos que van transcórrer entre les dues guerres mundials. Fa part del moviment artístic del Novembergruppe.

## Referències

* ↑ Exposició "George Grosz. De Berlín a Nova York" Arxivat 2012-09-16 a Wayback Machine.
# Lamar Odom

Lamar Joseph Odom (nascut a Queens, Nova York, el 6 de novembre de 1979), és un exjugador de bàsquet, com a jugador de Los Angeles Lakers va guanyar el campionat de NBA el 2009 i 2010. El 2011 va guanyar el premi a millor sisè home de la temporada.

## Biografia

Va ser seleccionat pels Los Angeles Clippers a la 4a posició de la 1a ronda del Draft de l'NBA l'any 1999, procedent de la Universitat de Rhode Island. L'any 2000 va aconseguir entrar a l'equip ideal dels Rookies de l'NBA.
Va jugar als Clippers fins al 2003, quan va marxar una temporada als Miami Heat per tornar l'any següent a Los Angeles per jugar als Lakers. Amb els Lakers va aconseguir disputar les finals del 2008 davant dels Boston Celtics, caient derrotats per 4-2. Posteriorment els anys 2009 i 2010 va aconseguir guanyar el títol de campió de l'NBA amb la franquícia californiana.
Va formar part de la selecció de bàsquet dels Estats Units que va obtenir la medalla de bronze als Jocs Olímpics d'Atenes 2004. El 18 de febrer de 2014, el Saski Baskonia va anunciar el seu fitxatge, equip on va jugar dos partits.
L'octubre de 2015 va haver de ser hospitalitzat en estat molt greu per haver consumit Herbal Viagra i altres substàncies.

## Referències

* ↑ «Report of Arrest / Unusual Incident». State of California, Department of California Highway Patrol via the Los Angeles Times, 30-08-2013. [Consulta: 25 setembre 2013].
* ↑ «Biography». Lamar Odom (official site). Arxivat de l'original el 12 d'abril 2012. [Consulta: 26 agost 2013].
* ↑ «Rhode Island's Odom declars for NBA Draft». Houston Chronicle, 18-05-1999. [Consulta: 28 desembre 2011].
* ↑ Jenkins, Lee «The gifts and ghosts of Lamar Odom». Sports Illustrated, 15-10-2015.
* ↑ David DuPree. «It's Official: Shaq Traded to Heat for Three Players, Draft Pick». USA Today, 14-07-2004. [Consulta: 29 desembre 2011].
* ↑ «Laboral Kutxa officially signs Lamar Odom». Sportando, 18-02-2014. [Consulta: 16 octubre 2015].
* ↑ «Lamar Odom injures back, likely to miss month from Spanish team». ESPN.com. [Consulta: 16 octubre 2015].

## Enllaços externs

* Lamar Odom Arxivat 2016-04-01 a Wayback Machine. a nba.com
* Lamar Odom Arxivat 2019-07-16 a Wayback Machine. a acb.com
* Lamar Odom a euroleague.net
* Lamar Odom al búnquer de Catalunya Ràdio